Verbruikersake: Jy kan ook hier kla oor krediet, skuldinvorderaars(Argieffoto: Maroela Media) Die Nasionale Kredietreguleerder en die Kredietombudsman het onlangs ’n samewerkingsooreenkoms geteken wat hulle in staat sal stel om saam te werk om te voldoen aan die oogmerke van die Nasionale Kredietwet en om klagtes op te los tussen kredietverskaffers wat nie banke is nie, kredietburo’s en verbruikers. Ina Opperman het gaan kyk hoe dinge nou verander. Die Kredietombudsman kon voorheen net klagtes hanteer wat verband hou met kredietinligting en kredietburo’s, terwyl die reguleerder alle ander klagtes oor krediet hanteer het. Die Nasionale Kredietreguleerder is ’n statutêre liggaam wat ingestel is deur die Nasionale Kredietwet en is verantwoordelik vir: Die Kredietombudsman is ’n vrywillige, niestatutêre liggaam wat erken word in artikel 11 van die Wet op die Finansiëledienste-ombudskema, wat jurisdiksie het ten opsigte van die Nasionale Kredietwet en verantwoordelik is vir die oplos van klagtes tussen die kredietbedryf wat nie banke is nie en verbruikers van kredietooreenkomste en kredietinligting wat klere- en meubelrekeninge, mikro-uitleners en ander lenings wat nie deur banke toegeken word nie, insluit. Die dienste wat die Kredietombudsman lewer is gratis en verbruikers word nie gebind deur ’n beslissing van die Kredietombudsman nie. Jy kan dus steeds by die reguleerder gaan kla as jy nie tevrede is met die Kredietombudsman se beslissing nie. Volgens artikel 139 van die Nasionale Kredietwet kan die reguleerder klagtes verwys na ’n ombudsman met jurisdiksie om klagtes op te los tussen kredietverskaffers en verbruikers. Dit vorm die basis van die samewerkingsooreenkoms. Die reguleerder het in die ooreenkoms ingestem om alle klagtes teen lede van die Kredietombudsman (wat kredietverskaffers wat nie banke is nie, skuldinvorderaars en kredietburo’s insluit) na die Kredietombudsman te verwys. Die reguleerder en die Kredietombudsman sal ook saamwerk om: